google/wiki40b huggingface dataset:
Peter Yorck von Wartenburg

Bakgrunn

Han tilhørte en slekt av schlesiske godseiere, og var oldebarn av de prøyssiske generalene prins Louis Ferdinand av Preussen og grev Johann David Ludwig Yorck von Wartenburg, samt av filosofen Paul Yorck von Wartenburg.
Etter abitur (artium) i Kloster Rossleben (Thüringen) studerte han fra 1923 jus i Bonn og Breslau. Under studiet ble han medlem av studentorganisasjonen Corps Borussia Bonn, hvor mange sønner av den tyske høyadelen, deriblant den senere keiser Wilhelm II, hadde vært medlem.

Karriere

I 1927 ble han dr. jur. med arbeidet Die Haftung der Körperschaften des öffentlichen Rechtes für Maßnahmen der Arbeiter und Soldatenräte, og tok i 1930 assessoreksamen. Deretter virket han som assessor, og ble 1932 tilknyttet østhjelpen (Osthilfe). Fra 1934 arbeidet han ved overpresidiet i Breslau og 1936 ved kommissariatet for prisdannelse.
I 1938 ble han ved en familiesammenkomst kjent med sin fjerne slektning grev Helmuth James von Moltke. Dermed kom han i kontakt med personer i det konservative miljøet som var motstandere av regimet, som sin fetter grev Berthold Schenk von Stauffenberg og Adam von Trott zu Solz. Også med Fritz-Dietlof von der Schulenburg og grev Ulrich Wilhelm Schwerin von Schwanenfeld diskuterte han Tysklands forfatning etter nasjonalsosialismen.

Opposisjon

Ved begynnelsen av annen verdenskrig var han løytnant og adjutant ved et panserregiment. Hans motstand mot regimet og avvisning av krigen forsterket seg etter at broren døde i krigen. I 1940 var han med i gruppen som grunnla Kreisau-kretsen (Kreisauer Kreis). I 1942 ble han tilknyttet rustningsministeriet, da en skade gjorde at han ikke kunne tjenestegjøre ved fronten. Da Moltkes leilighet i Berlin ble ødelagt i et bombeangrep i 1943, flyttet han inn hos Yorck v. Wartenburg i Hortensienstraße 50 i Berlin-Lichterfelde.
Etter at Moltke ble arrestert og etter nærmere kontakt med Claus von Stauffenberg, gikk Yorck v. Wartenburg inn for at attentatplanene raskt måtte settes ut i livet.
Av kuppmakerne var Yorck v. Wartenburg tiltenkt rollen som statssekretær for visekansler Wilhelm Leuschner. Etter at attentatet mislyktes, ble han arrestert dagen etter og 8. august samme år dømt til døden. Han ble hengt samme dag i Plötzenseefengselet.
Peter Yorck von Wartenburg var gift med Marion Winter.
Mae Coughlin

Mer stoff

Mer stoff om disse personene finnes hvor det selges bøker, spill og filmer basert på New Yorks gjenger fra 1880-tallet – 1950-tallet.
Margunn Haugenes

Spiller

Haugenes gikk sitt første år på videregående skole på idrettsfag ved Firda vidaregåande skule på Sandane. Hun flyttet deretter til Kaupanger for å spille på fylkets beste kvinnefotballag, Kaupanger Idrettslag. Hun debuterte på landslaget i 1990 mot Finland. Samme år, som 20-åring, gikk hun fra Kaupanger til Asker. 
I sitt andre år i klubben vant hun serien, og laget gjentok bedriften året etter. Etter en noe dårligere sesong i 1993 skiftet Haugenes klubb midtveis i 1994-sesongen til Sandviken. Haugenes ble der ut sesongen og en sesong til, og rakk å bli cupmester med Sandviken. I 1996 byttet hun til Bjørnar, som lå i den nest øverste divisjonen. Da hun kom tilbake til den øverste divisjonen, hadde hun giftet seg, og byttet navn til Haugenes. Haugenes bidro til å gjøre Bjørnar til et stabilt lag i Eliteserien for kvinner. 
Haugenes hadde debutert i mesterskapssammenheng med EM og senere VM 1991, og vant sølv i begge mesterskapene. Deretter var Haugenes unna mesterskap til EM i 1997. Haugenes var borte fra fotball i hele 1999 på grunn av graviditet, men hun ble tatt ut til OL i 2000. Haugenes spilte ikke de to første kampene, men hun scoret det avgjørende målet i sin første, og Norges tredje, kamp, mot Kina i gruppespillet. Haugenes spilte de to siste kampene, og var på banen da Norge vant OL-finalen mot USA. Hun ble med det den første vinner av OL-gull fra Sogn og Fjordane.

Proffspiller og trener

Etter OL-gullet dro Haugenes til England og ble profesjonell fotballspiller hos Fulham Ladies. Laget ble trent av hennes mann Gaute Haugenes i mesteparten av hennes tid i Fulham, og laget rykket opp og vant cupen flere ganger. Imidlertid dro ekteparet hjem etter 2002/2003-sesongen, da laget ikke lenger var profesjonelle, men halvprofesjonelle. 
Paret dro til Amazon Grimstad, og hjalp dem om til Toppserien ved hjelp av tidligere Fulham-kollega Una Nwajei året etter. I 2006 tok Haugenes over treneransvaret som spillende trener, og forble trener til hun la opp som spiller og Amazon-trener etter 2007-sesongen.
Hun trente Amazon Grimstad Fotballklubb samtidig med full lærerjobb, frem hun forlot i september 2013 med 8 poeng på 15 kamper.
Hun overtok for Martin Jøreng som trener for Urædd før 2015-sesongen, men ga seg i august 2016 etter å ha tatt ett poeng på de fjorten første kampene av Toppserien 2016. I oktober gjorde hun comeback for å berge Amazon Grimstad Fotballklubbs plass i 1. divisjon fotball for kvinner 2016.
Haugenes har også fortsatt som landslagsassistent og ekspertkommentator i TV2s dekning av Toppserien.
Hun har trent Medkila IL i Harstad siden starten av 2017 og også spilt kamper. Men de rykket ned fra Toppserien 2017.
Peder Als

Verk – utvalg

Blant hans mest kjente portretter er Christian VII i kroningsdrakt, som ble malt i tre utgaver. Han har også utført portretter av Caroline Mathilde, Johannes Wiedewelt og J.H.E. Bernstorff.
Dorcadida

Utseende

Ganske små, knudrete, gråbrunlige trebukker. Antennene er omtrent så lange som kroppen hos hannene, rundt to tredjedeler så lange hos hunnene. Pronotum har rundede sider og en tann midt på hver sidekant. Dekkvingene er ovale uten markerte "skuldre", bakerst ender de i en spiss. Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er endemisk for Tasmania.
Tyrkisk van

Temperament

Tyrkisk van er en livlig, intelligent rase med en bestemt personlighet og sterk, overraskende høylytt stemme. Den er matfrisk og har en leken holdning til livet som gjør rasen til en god kamerat i rette hender. Kattene er veldig kjærlige mot sine eiere og vil gjerne delta i alle aktiviteter.

Historie

Tyrkisk van sies å være en angoravariant, og angoraen er en gammel rase som faktisk var vår vanligste rasekatt på 1600- og 1700-tallet.
Den tyrkiske vanens opprinnelse går tilbake til 1950-tallet, da to katteinteresserte engelskmenn befant seg ved sjøen Van i den østre delen av Tyrkia. Der fikk de se langhårete angoratypede katter, hvite med kastanjerød hale og kastanjerøde flekker i pannen. Kattene lot til å være helt uredde for vann og svømte ofte i bekker og vanndrag. De to engelskmennene ble så nysgjerrige på kattene at de bestemte seg for å ta med seg to katter hjem til England.
I 1959 ble ytterligere et par katter til importert for å bedre avlsbestanden. På 1980-tallet ble det importert enda flere til England.
Finnur Magnússon

Liv og virke

I likhet med Rasmus Kristian Rask var han utdannet jurist og sammen stiftet de Det Islandske Litterære Selskab. Han ga ut flere bokverk om mytologi, arkeologi og runetolkning. Hans hovedverk er Eddalæren og dens Oprindelse og Grønlands historiske mindesmærker (3 bd., 1838-1845).

Runamo-innskriften

Finnur Magnússon er kjent for sin tolkning og behandling av «Runamo indskriften». I 1833 reiste han sammen med geologen Johan Georg Forchammer og filologen Christian Molbech til Runamo, en klippe som ligger vest for Rönneby i Blekinge i Sverige. Ordet «Runamo» betyr «bakken med runer på». Den ble for første gang beskrevet i Saxo Grammaticus' Gesta Danorum omkring år 1200. Året etter fikk han den idé å lese runeinnskriften baklengs og skrev senere en avhandling på 750 sider om fenomenet. 
Publiseringen fikk den svenske vitenskapsmannen Jöns Jakob Berzelius til å gjøre sin egen undersøkelse i 1836, og han konkluderte at inskripsjonen var intet annet enn naturlige sprekker i fjellet. I 1844 bekreftet den unge historiker Jens Jacob Asmussen Worsaae at Finn Magnusens tydning ikke var riktig eller mulig. Det hele var kun naturlige revner i klippen. Innskriften var et geologisk fenomen og ikke «runer» i det hele tatt.
Gasslys

Handling

Filmen er en thriller hvor hovedpersonen Paula Alquist (Ingrid Bergman) opplever en rekke uforklarlige hendelser som får hennes mann, Gregory Anton (Charles Boyer), til å hevde at hun er gal. Det viser seg senere at det er han som står bak disse hendelsene.
Belmarsh

Beskrivelse

Belmarsh, som er bygd på en del av den grunn som tidligere ble benyttet av Royal Arsenal i Woolwich, ble satt i drift 2. april 1991. Belmarsh er knyttet til Woolwich Crown Court, som innebærer at fengselet kan benyttes i tilfeller med høy sikkerhetsrisiko hvoriblant slike som er rettet mot rikets sikkerhet.
Mellom 2001 og 2005 ble fengselet benyttet for endel fanger som ikke var domfelte i henhold til Anti-terrorism, Crime and Security Act 2001. Etter beslutning  av law lords ble det fastslått at dette stred mot menneskerettighetene.
Det benyttes ofte der man mistenker terroristdåd.
Fengselet tar i mot innsatte fra hele Storbritannia.
Sergej Dolidovitsj

Olympiske leker

Dolidovitsj har deltatt i de olympiske leker syv ganger. Han debuterte på Lillehammer i 1994 med å bli nummer 37 på 30 km fristil. I Nagano-OL i 1998 fikk han også beskjedne plasseringer, mens i Salt Lake City i 2002 ble han nummer 14 på 30 km fellesstart. Han deltok i OL i Pyeongchang i 2018, 24 år etter deltagelsen på Lillehammer.
Under OL i Torino i 2006 deltok han kun på 50 km fristil fellesstart fordi han fikk startnekt første del av mesterskapet på grunn av høyt hemoglobinnivå. I femmillsrennet ble han nummer 12 etter å ha kollidert med en østerriksk trener to kilometer før målstreken. I OL i Sotsji i 2014 tok han 5.-plass på femmila, men rykket opp til 3. plass og bronsemedalje etter at Aleksandr Legkov og Maksim Vylegzjanin ble diskvalifisert av IOC.
Tatsuya Ai

Karriere

Tatsuya Ai startet sin profesjonelle karriere i Yokohama Marinos i 1991. Han har også spilt for Otsuka Pharmaceutical, Denso og Ventforet Kofu.
Jabalia

Jabalia (جباليا , eller Jabalya) er en by nord på Gazastripen. I 1945 hadde byen 3500 innbyggere. Dette antallet vokste til 82.877 innbyggere i 2006 – da er ikke den inntilliggende flyktningleiren medregnet. Byen ble i 2009 hardt rammet av Israels bombing og invasjon av Gazastripen.
Byen er omgitt av fruktbar jordbruksmark og rike appelsintrelunder. Byens historie går meget langt tilbake, noe utgravningsfunn fra romersk og bysantinsk tid vitner om. Vakre gulvmosaikker er funnet der en bysantinsk kirke hadde ligget. Noen mindre rester av en moske fra 1300-tallet står fremdeles.
Etter Palestinakrigen i 1948 opprettet UNRWA en 1,4 km² stor flyktningleir nord i byen for om lag 35 000 mennesker; Jabalialeiren. Det fra denne flyktningleiren at den første intifadaen utgikk i desember 1987. I 2005 var det registrert 106.691 mennesker i flyktningleiren.

Krigen i 2009

Jabalia var byen som ble hardest rammet av Israels bombing og invasjon av Gazastripen i 2009. Nesten alle hus, fabrikker og oliventrær ble jevnet med jorden under krigshandlingene. I bydelene Qirem og Abed Rabbo var det like etter våpenhvilen flere hundre meter mellom hvert hus som fremdeles sto. Fabrikkene i det østlige Jabalya som produserte elektriske artikler, olivenolje og sement, ble alle lagt i grus. Jordene ble også ødelagt, dels av bomber, men mest av de israelske stridsvognenes larveføtter. Jabalya var blant byene som først ble invadert av israelske styrker i løpet av den 22 dager lange offensiven på Gazastripen.
Rajin maritime universitet

Rajin maritime universitet er et teknisk universitet i kystbyen Rason (tidligere Rajin-Sŏnbong) nordøst i Nord-Korea. Det ble grunnlagt i juli 1968, og gir utdanning innen maritim transport og ledelse.
Karen Andersdatter

Karen Andersdatter (død 1673) var datter av skriveren på Bremerholms orlogsverft i København og Christian IVs elskerinne (maitresse) i ca. tre år fra 1613. Hun fikk datteren Dorothea Elisabeth Christiansdatter (f. 1613, d. 1615) og sønnen Hans Ulrik Gyldenløve med kongen.
Hun forlot sannsynligvis hoffet rundt 1615. Året etter fikk hun øya Ven i forlening samt en årlig pensjon.
Lee Ju-eun

2018

Lee deltok i VM i fekting 2018, og kom der på 18.-plass individuelt i kadettklassen (U17).
I Sommer-OL for ungdom 2018 fikk hun bronse i sabel, etter at hun slo Jolien Corteyn 15-8 i bronsefinalen. Hun deltok også på det sammensatte laget Asia-Oseania 1 som fikk sølv mix-lagkonkurransen.
Skytter og flymekanikermerket

Historie

Merket ble introdusert av Riksmarskalk Hermann Göring 22. juni 1944, og var tiltenkt skyttere, flymekanikere og meteorologer i Luftwaffe i det tredje rike.

Design

Merket består av en oval stående krans laget av laurbærblader på den ene siden og ekeblader på den andre. I senter er en flygende ørn, stupene ned mot venstre med klørne først. Nederst på kransen er et hakekors. Merket ble i begynnelsen laget i buntmetall, men kom senere i sink. Ørnen er festet med to nagler til kransen. Tøyversjoner ble også laget
Landhockey under Panamerikanske leker 1971

Landhockey under Panamerikanske leker 1971. Landhockey var en av flere grener som var med i de sjette Panamerikanske leker som ble arrangert i Cali i Colombia fra 30. juli til 13. august 1971.
Marsipankake

Marsipankake er en bløtkake bestående av flere lag sukkerbrød skilt med krem og fyll. Kaken er til slutt dekket med pisket krem og et lag av marsipan. Den blir ofte pyntet med strø av forskjellige sorter.
Porsgrunn videregående skole

Oppdeling av skolen

Skolen har elever i to ulike lokaler på Kjølne Campus – på Kjølnes Nord som befinner seg ved siden av Høgskolen i Telemark finner man studieforberedende fag og på Kjølnes Sør som er stasjonert vegg-i-vegg med handelshøyskolen BI så finner man de yrkesforberedende programområdene. De nyeste lokalene befinner seg på avdeling sør hvor de yrkesforberedende klassen hører til.
På avdeling sør ble det i perioden 2000-2010 bygget en ny prosesshall, ny kantine og et nytt auditorium som blant annet brukes til fellesinformasjon ved skolestart. På avdeling Nord ble det på midten av 2000-tallet påbygd et nytt språklaboratorium på det eksisterende skolebygget. Avdeling nord er en skole som er bygget for om lag 300 elever, per 2011 befinner det seg cirka 750 elever ved avdeling nord og 360 elever ved avdeling sør.
Overordnet ansvar for virksomheten har rektor Laila Lerum, som tok over som rektor etter Kai Kristensen høsten 2008.

Skolemiljø og elevråd

Skolen er kjent for et godt miljø, blant annet er trappeshow med lærer Gunnar Aasbø i spissen et populært tilbud. Her kan alle som vil opptre få lov til å prøve seg.
Skolen fikk i 2009 som Norges første videregående skole dysleksiprisen, det vil si en pris for å være en dysleksivennlig skole.
De siste årene har elevrådet ved Porsgrunn videregående skole vært svært aktivt, og har flere ganger i måneden avholdt elevrådsmøter på onsdager ved avdeling sør med så godt som en representant fra hver klasse. Det har vært flere møter med blant annet kommunen som en følge av betalingsautomater på parkeringsplassen ved avdeling Nord der elever i slutten av 2010 måtte betale for å parkere på plassen. Det ble som et kompromiss bygget en mopedparkering på drøyt 100 meter, noe elevrådet har hatt større diskusjoner rundt.
Det har også vært større diskusjoner vedrørende Porsgrunn videregående skole som en røyk- og snus fri skole, noe rektor Laila Lerum er veldig sterkt engasjert i. Denne diskusjonen kom opp som en følge av klager fra Porsgrunn frisklivssenter som regelmessig opplever røykstumper utenfor sine lokaler på Kjølnes. Som et resultat godtok Laila Lerum at det skulle bli satt opp store askebeger på fortauet utenfor skolens områder.

IB Diploma Programme

I løpet av skoleåret 2010/2011 ble det igangsatt en prosess der Porsgrunn videregående skole søkte om å kunne tilby IB programmet som en studieretning ved skolen. Det er kun en skole i hvert fylke som blir godkjent til IB Diploma Programme, og våren 2011 ble Porsgrunn videregående skole godkjent til å undervise elever i en IB klasse. For skoleåret 2011/2012 har skolen tatt inn 30 elever til å delta i skolens første klasse med studiekompetansen IB Diploma Programme.
Yagi-antenne

Historie

Yagi-Uda-antennen ble oppfunnet i 1926 av professorene Shintaro Uda og Hidetsugu Yagi ved Tohoku-universitetet i Sendai i Japan. Yagi beskrev i 1928 antennen i en engelskspråklig oversiktsartikkel om forskning på radiokortbølgeteknikk i Japan, og fikk dermed sitt navn knyttet til antennen. Likevel har Yagi alltid anerkjent at Uda hadde hovedæren for oppfinnelsen. Det hevdes at det riktige navnet bør være Yagi-Uda-antennen.
På grunn av enkel konstruksjon og sterk retningsvirkning ble antennen mye brukt til radar ombord i fly under 2. verdenskrig. Etter slaget om Singapore ble japanske militære først oppmerksomme på den nye typen antenne etter at de hadde fått fatt i notater fra en engelsk radartekniker som skrev om Yagi-antenne. Japansk etterretning oppdaget ikke at det var et japansk etternavn i denne sammenhengen. Under forhør sa radarteknikeren at antennen var oppfunnet av en japansk professor.
Denne historien har en parallell til da amerikanske etterretningsoffiserer forhørte tyske rakettforskere og fant ut at amerikanske Robert Goddard var foregangsmannen innen rakettutvikling, selv om han var relativt ukjent i USA på den tiden.
Cevennene

Cevennene (fransk: Cévennes) er en fjellkjede i sørlige og sentrale deler av Frankrike, som dekker deler av departementene Gard, Lozère, Ardèche og Haute-Loire.
Ordet Cevennene kommer av det galliske Cebenna, som ble latinisert av Julius Cæsar til Cevenna.
Cevennene er en del av Massif Central. Den går fra Montagne Noire og nordøstover til Monts du Vivarais, og det høyeste punktet er Mont Lozère på 1 699 m. En annen stor fjelltopp er Mont Aigoual på 1 567 m. Loire og Allier renner mot Atlanterhavet, Ardèche og sideelvene Chassezac, Cèze og Gardon renner ut i Rhône. Vidourle, Hérault og Dourbie munner ut i Middelhavet. Regionen inneholder en nasjonalpark, Parc National des Cévennes, opprettet i 1970 og Parc Naturel Régional des Monts d'Ardèche.
Området er kjent for sine store samfunn av protestanter eller hugenotter. I Louis XIVs regjeringstid flyktet de fleste hugenottene fra Frankrike, særlig etter opphevingen av det nantiske edikt i 1685. Samfunnet i Cevennene holdt seg derimot i ro, og var vernet av det åslendte landskapet. I 1702 gikk denne folkegruppen, kalt camisarder, imot monarkiet. De to sidene ble enige om fred i 1715.
Björkénska prisen

Björkénska prisen deles ut av Uppsala universitet uten å ta hensyn til yrke eller stilling i samfunnet som en belønning for framstående forskning som hviler på vitenskapelig grunn. Prisen kommer fra en donasjon av legen John Björkén som døde i 1893 og utgjør i dag den fremste vitenskaplige utmerkelsen ved Uppsala universitet.
Priset deles ut årlig på Björkéns dødsdag den 16. desember, og ble første gang delt ut i 1902.
Gnorimus subcostatus

Utseende

En ganske stor, kraftig, mørk skarabide, hode og forkropp med grønnlig, metallisk glans, dekkvingene rødbrune. Hodet er firkantet, flatt med små fasettøyne. Pronotum er omtrent så langt som bredt, med rundede sider. Dekkvingene er mye bredere enn pronotum, med en ujevn overflate, oftest med noen hvitaktige flekker. Det bakerste bakkroppsleddet er ikke dekket av dekkvingene. Beina er forholdsvis lange.

Levevis

Larvene lever i mulden som samler seg inne i hule trær. De voksne billene er dagaktive og finnes gjerne på blomstene av skjermplanter og andre åpne blomster. De er aktive men noe trege flygere.

Utbredelse

Arten er utbredt i Aserbajdsjan og Iran.
San Ramón (kommune)

Historie

San Ramón ble grunnlagt 15. mars 2010.

Regjeringen

Ordføreren (alcaldesa) i kommunen er Beatriz Lamas (2010-2015).
Padling under Asialekene 2014

Padling under Asialekene 2014. Padling var en av sportene under de 17. Asialekene som ble arrangert i Incheon i Sør-Korea. Det var sjuende gangen som padling var med på programmet i Asialekene. Konkurransene ble avviklet i perioden 27. september til 2. oktober 2014. Det var i alt seksten øvelser, ti for menn og seks for damer. Det var 228 utøvere fra tjue nasjoner som deltok. Kina ble beste nasjon med fem gullmedaljer foran Kasakhstan som også vant fem gull.
Suzanne Valadon

Marie-Clémentine Valadon, bedre kjent som Suzanne Valadon (født 23. september 1865 født i Bessines-sur-Gartempe i departementet Haute-Vienne i Frankrike, død 7. april 1938 i Paris) var en fransk maler og den første kvinnelige kunstner som ble medlem av det franske kunstnerforbundet Société Nationale des Beaux-Arts (1894). Hun arbeidet også med tegninger og pastell. I motsetning til de fleste av sine samtidige, oppnådde hun også økonomisk suksess mens hun levde.

Bakgrunn

Suzanne Valadon ble født som datter av en ugift renseriarbeiderske. Hun tok kunstnernavnet Suzanne og dro med et sirkus som 15-åring for å bli akrobat, men fall fra en trapes stoppet karriereplanene i den retningen.
Julia Julia

Handling

Julia (Gunilla Olsson) arbeider som vaskedame og vasker på tog. En dag på jobb møter hun den gifte Karl-Henrik (Knut Husebø). Han er ansatt som justisministerens sekretær. Hun forelsker seg og involverer snart Karl-Henrik i kriminelle handlinger som å sprenge et pengeskap. De blir tatt og Karl-Henrik, som er ansatt i departementer, må bruke all mulig kløkt og overtalelse for å sette de andre fri. Han vil gå tilbake til ekteskapet sitt, men igjen blir han lurt ut på tur i en stjålet bil. Etter å ha kjørt på en ku, blir de stanset av politiet og tatt med promille. Han havner i fengsel med utvidet tiltale og kan vinke farvel til sin gode jobb i departementet. Julia kommer til unnsetning og de to vandrer avsted hånd i hånd mot en fremtid som virker ganske så usikker.

Mottakelse

Arbeiderbladet ga filmen terningkast 2, mens Dagbladet og VG ga den 3. Aftenposten ga filmen terningkast 4.
Idrettsanlegg

Et idrettsanlegg er et utendørs eller innendørs anlegg for idrettslig utfoldelse. I antikkens Hellas foregikk idrett på et stadion og kappkjøring med hester i en hippodrom. Mange byer hadde også gymnas, som var innendørs anlegg for ungdommens fysiske oppdragelse.
Gakori

Gakori er en bydel i Alta kommune i Finnmark. Gakori ligger ved E6 mellom Bossekop og Hjemmeluft.
I Gakori er det et boligfelt med Gakori skole- og barnehage sentralt. Hvis du går lengre inn samme vei kommer du til Gakorivannet som er et populært friluftsområde og badested i Alta.
Stedet innehar en lokal matbutikk og et populært pizzeria.
Ying (Chu)

Ying (kinesisk: 郢, pinyin: Yǐng) var hovedstad for oldtidsstaten Chu (楚) i Kina. Dette var en hovedstad som flere ganger ble flyttet, men beholdt sitt navn hele tiden.
Hovedstaden lå i sine viktigste velmaktsdager i det som i dag er fylket Jiangling i provinsen Hubei. På kong Zhao av Chu (楚昭王) ble hovedstaden igjen gjentatte flyttet, men den beholdt hele tiden sitt navn Ying.
Parlamentsvalget i Italia 2013

Valget til Deputertkammeret

Valget til Deputertkammeret omfattet totalt 630 medlemmer, hvorav 12 ble valgt utenfor Italias grenser. Ett medlem ble valgt særskilt fra Aostadalen.

Valget til Senatet

Valget til Senatet omfattet totalt 315 medlemmer, hvorav seks ble valgt fra lister utenfor Italias grenser. Sju senatorer velges fra den autonome regionen Trentino-Syd-Tirol.
Christian II av Sachsen

Christian II av Sachsen (født 23. september 1583 i Dresden, død 23. juni 1611 samme sted) var kurfyrste av Sachsen.
Han var eldste sønn av kurfyrste Christian I av Sachsen (1560–1591) og Sophie av Brandenburg (1568–1622). I 1602 giftet han seg med Hedevig av Danmark-Norge, datter av kong Frederik II og Sophie av Mecklenburg. Paret fikk ikke ingen barn.
Christian II etterfulgte sin far som kurfyrste i 1591, og han ble selv avløst av sin bror Johann Georg I av Sachsen i 1611.
For evig og altid

Bevaringsstatus

Filmen regnes som tapt.